സ്തനാര്ബുദ ബോധവത്കരണ ബൈക്ക് റാലി കോഴിക്കോട്: സ്ത്രീകളിലെ അര്ബുദ രോഗങ്ങളെക്കുറിച്ചുള്ള ബോധവത്കരണത്തിന്റെ ഭാഗമായി എരഞ്ഞിപ്പാലം മലബാര് ഹോസ്പിറ്റലും സി.ആര്.എഫ്. വുമണ് ഓണ് വീല്സും സംയുക്തമായി ബൈക്ക് റാലി സംഘടിപ്പിച്ചു. മലബാര് ഹോസ്പിറ്റല് ഓങ്കോളജി വിഭാഗം മേധാവി ഡോ.കെ.വി. ഗംഗാധരന് ഫ്ളാഗ് ഓഫ് ചെയ്തു. മലബാര് ഹോസ്പിറ്റല് മാനേജിംഗ് ഡയറക്ടര് മിലി മോണി, മെഡിക്കല് അഡ്മിനിസ്ട്രേറ്റര് ഡോ.കോളിന് ജോസഫ് തുടങ്ങിയവര് പങ്കെടുത്തു. എരഞ്ഞിപ്പാലത്ത് നിന്നും കോഴിക്കോട് ബീച്ച് വരെയായിരുന്നു ബൈക്ക് റാലി. പിങ്ക് ഒക്ടോബറിന്റെ ഭാഗമായി മലബാര് ഹോസ്പിറ്റലില് സൗജന്യ സ്തനാര്ബുദ പരിശോധനയും കുറഞ്ഞ നിരക്കില് മാമോഗ്രാം പരിശോധനയും ഉണ്ടായിരിക്കുന്നതാണ്. വിവരങ്ങള്ക്ക് : 95440 63336.